Šiaulių Juventos progimnazija

Šiaulių „Juventos“ progimnazija – dieninė, savarankiško mokymosi bendrojo lavinimo ir neformaliojo švietimo mokykla Šiaulių miesto centre, P. Višinskio g. 16, vykdanti pradinio ugdymo ir pagrindinio ugdymo I dalies, neformaliojo muzikinio ugdymo programas. Įstaigos kodas 190532139. Veikia pradinio ir pagrindinio lavinimo klasės.

Papildomas muzikinis išsilavinimas įgyjamas mokantis pasirinkto muzikos instrumento (fortepijonas, styginiai instrumentai, lietuvių liaudies instrumentai, akordeonas, pučiamieji instrumentai), muzikos rašto, kultūros pažinimo ir meninės praktikos.

 Istorija 

Mokykla įsteigta 1971 m. gegužės 1 d. Šiaulių miesto 12-oji vidurinė mokykla su sustiprintu muzikiniu lavinimu pirmą kartą duris atvėrė 1971 m. rugsėjo 1 d. 1999–2000 mokslo metais mokytojai išrinko naują pavadinimą ir ji tapo „Juventos“ vidurine mokykla.

Iki 8-ojo dešimtmečio pabaigos mokykla buvo eksperimentinė. Muzikos mokytojų veikla pamokinės bei meninės raiškos kolektyvuose visada buvo miesto, respublikos, užsienio mokslininkų, teoretikų-metodistų, muzikos mokytojų praktikų ir kitų suinteresuotų svečių dėmesyje. Mokytojai patys rengėsi muzikos kabinetus, permontavo stalus, gamino vaizdines priemones (klaviatūras, dermės laipsnių kopetėles, ritmines ir melodines lenteles), patys gamino skudučius, kaupė muzikos įrašus, sudarinėjo plokštelių kartotekas, dainų rinkinius 1–8 klasėms, prižiūrėjo ir taisė labai trapius ir netobulus, muzikavimui naudojamus mažus akordeonėlius. Ypač daug darbo pareikalavo 225 ir 205 kabinetų su pakylomis, stacionarine įranga, įkūrimas. Nuo 1978 m. mokykloje leidžiamas muzikinis stendas, pažymintis didžiųjų muzikų, kompozitorių, atlikėjų sukaktis, jų kūrybinį palikimą, koncertinę veiklą Šiauliuose ir Lietuvoje.

1980 m. Maskvos centrinės TV režisierius Vladimiras Levinas, sukūrė dokumentinį filmą „Daina lieka su žmogumi“, kuriame panaudoti muzikos pamokų, vedamų mokytojų E. Motuzienės, J. Lyguto, fragmentai. 1982 m. tas pats režisierius sumontavo dar vieną dokumentinį filmą, skirtą užsienio turistams, apie Sovietų Sąjungos mokytojų darbą. Filmui medžiagą ruošė ir filmavo Leningrado kinematografai. Nuoširdžiu darbu ir gerais rezultatais mokyklos muzikos mokytojai įtikino Švietimo ministeriją, ir 9-ame dešimtmetyje panašaus profilio mokyklų atsirado ir kituose respublikos miestuose. Daugelyje jų naudojamasi E. Balčyčio metodika, mokymo programos sudaromos remiantis šiauliečių darbo patirtimi, darbo planais ir programomis.

 Direktoriai 
 1971–1972 m. Vladas Kazlauskas
 1972–1984 m. Aldona Gužaitytė
 1984–1990 m. Kęstutis Savickas
 1990–1994 m. Eugenijus Civilka
 1994 - 2019 m. Vytautas Girčius
 2019 - 2020 m. D. Vitkuvienė
 2020 m. R. Tamašauskienė

 Žymūs mokytojai 
 Rasa Dauliuvienė, direktoriaus pavaduotoja ugdymui
 Irmunda Barkienė, direktoriaus pavaduotoja ugdymui
 Violeta Juodpusienė, direktoriaus pavaduotoja muzikos reikalams
 Vaidotas Juozas Lygutas
 prof. Eduardas Balčytis
 T. Lygutienė, muzikos mokytoja
 E. Motuzienė, muzikos mokytoja
 A. Dirginčienė, pradinių klasių mokytoja
 L.Stankuvienė, muzikos mokytoja ekspertė
 L. Mikutienė, muzikos mokytoja ekspertė
 L. Tamošiūnas, muzikos mokytojas ekspertas
 L. F. Jonaitienė, fizikos ir istorijos mokytoja
 S. Staponkus, istorijos mokytojas
 V. Bernikienė, anglų kalbos mokytoja

 Žymūs mokiniai 
 Valentas Aškinis, animacijos režisierius
 Inesa Kurklietytė, kino režisierė
 Ilona Balsytė, aktorė
 Martynas Levickis, akordeonistas
 Augustė Emilija Janonytė, smuikininkė
 Milda Baronaitė - Gudeikienė, solistė
 Deividas Staponkus, operos solistas
 Dominykas Girčius, pianistas
 Elena Kalvaitytė Vitkauskienė, solistė
 Gytis Vaidžiulis, muzikos pedagogas
 Greta Gelžinytė, kanklininkė
 Jurgita Tučkutė Kalb, muzikos pedagogė
 Kristina Zmailaitė, solistė
 Povilas Šimonis, chemijos mokslų daktaras
 Ramūnas Urbietis, solistas

 Nuorodos 
 Mokyklos svetainė

Kategorija:Lietuvos progimnazijos
Juventos